สวัสดีค่ะ ตอนนี้หนูอายุ20ปี หนูเคยคลำเจอก้อนที่ฝั่งซ้ายตั้งแต่4ปีที่แล้วเลยไปหาแต่บอกเป็นก้อนเนื้อธรรมดาไม่เป็นอะไร เลยไม่ได้ผ่าออก แต่เมื่อวานหนูลองคลำดูแล้วไปเจอก้อนเล็กๆที่ฝั่งขวาอีกก้อนแต่ก้อนเล็กมาก มันคือก้อนอะไรหรอคะ มันอีนตรายรึเปล่า
สวัสดีค่ะ การคลำได้ก้อนที่เต้านม อาจเกิดได้จากหลายสาเหตุ เช่น1. ถุงน้ำ (หรือซีสต์) มักคลำได้ค่อนข้างนิ่ม กลิ้งไปมาได้หรือขยับได้เล็กน้อย โดยปกติจะไม่ทำให้มีอาการเจ็บหรือปวด แต่หากมีการอักเสบ ก็จะทำให้เจ็บได้2. ก้อนเนื้องอกธรรมดา มีหลายชนิด ที่พบได้บ่อย คือก้อนเนื้องอกชื่อ fibroadenoma ก้อนมักคลำได้แข็งกว่าก้อนถุงน้ำ สามารถขยับได้เล็กน้อย ไม่ทำให้เจ็บหรือปวด3. fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บ ต่อมาจะคลำได้เป็นก้อน และไม่มีอาการเจ็บ4. มะเร็งเต้านม ก้อนจะแข็ง ไม่สามารถขยับไปมาได้ ก้อนมักโตเร็ว แต่มักพบในวัยกลางคนขึ้นไป พบได้น้อยมากในคนอายุน้อย และหากมีก้อนมา 4 ปีแล้ว ก็ไม่ใช่มะเร็ง เพราะหากเป็นมะเร็ง ก้อนก็จะใหญ่มาก และจะกระจายไปทั่วร่างกายแล้วหากเดิมมีก้อนที่เต้านมซ้าย แล้วต่อมาคลำพบก้อนที่เต้านมขวาเพิ่ม แนะนำควรไปตรวจอีกครั้ง เพราะอาจไม่เหมือนกันก็ได้ค่ะ ทั้งนี้ เพื่อให้การวินิจฉัยที่แน่นอน อาจต้องตรวจด้วยอัลตราซาวด์ ก็จะบอกได้ว่าเป็นก้อนซีสต์หรือก้อนเนื้องอก หรืออื่นๆ ค่ะ ในเบื้องต้น ไม่ควรไปกด บีบ นวดคลึงที่เต้านมบ่อย เพราะอาจทำให้เกิดการอักเสบตามมาได้ค่ะ